РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/556-15

17. децембар 2015. године

Б е о г р а д

**З А П И С Н И К**

**56. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 18. ДЕЦЕМБРА 2015. ГОДИНЕ**

Седница је почела у 9,00 часова.

 Седници је председаваo Петар Петровић, председник Одбора.

 Седници су присуствовали чланови Одбора: Велинкa Тошић, Тања Томашевић Дамњановић, Драган Пауновић, Биљана Илић Стошић, Мирјана Андрић, Милетић Михајловић, Мехо Омеровић, Биљана Савовић, Неђо Јовановић, Олгица Батић и Живан Ђуришић.

 Седници је присуствовао Вучета Тошковић (заменик Владимира Ђукановића).

 Седници нису присуствовали: Александар Мартиновић, Владимир Ђукановић, Балинт Пастор, Балша Божовић и Јован Марковић, чланови Одбора, нити њихови заменици.

 Седници је присуствовао народни посланик Зоран Живковић.

 Седници је присуствовао Никола Селаковић, министар правде.

 Председник Одбора је констатовао да су испуњени услови за рад и одлучивање, након чега је предложио, а чланови Одбора **једногласно**  утврдили следећи

Д н е в н и р е д :

1. Разматрање листа кандидата и предлога одлука за избор носилаца јавнотужилачких функција у Републици Србији, које је поднела Влада;
2. Разно.

**ПРВА ТАЧКА -** Разматрање листа кандидата и предлога одлука за избор носилаца јавнотужилачких функција у Републици Србији, које је поднела Влада.

 **Петар Петровић** је дао реч Николи Селаковићу како би образложио листе кандидата и предлоге одлука за избор носилаца јавнотужилачких функција у Републици Србији, које је поднела Влада.

 **Никола Селаковић** је истакао да је Влада доставила листе кандидата за избор Тужиоца за организовани криминал и Тужиоца за ратне злочине, као и предлое одлука за избор јавних тужилаца у вишим и основним јавним тужилаштвима.

 Објаснио је да је Државно веће тужилаца расписло конкурс за избор 85 носилаца јавнотужилачких функција у Републици Србији, да је формирало Комисију која је обавила разговор са кандидатима и допринела утврђивању критеријума за утврђивање испуњености услова од стране кандидата за обављање функције јавног тужиоца.

 Рекао је да Државно веће тужилаца није утврдило предлог одлуке за избор свих 85 јавних тужилаца, те да ће обавити накнадне разговоре са кандидатима како би се у наредном периоду попунила сва упражњена места.

 Укратко је описао процедуру по којој је вршен одабир кандидата, истакавши да је она била веома сложена, обимна и веома квалитетно уређена подзаконским актима.

 Истакао је да је Влада доставила Народној скупштини листе на којима је више кандидата за избор Тужиоца за организовани криминал и за избор Тужиоца за ратне злочине из разлога великог значаја који ови јавни тужиоци треба да имају у систему правосуђа, а које је утврдило Државно веће тужилаца, чиме се потврђује њихов кредибилитет.

 Председавајући је након уводног излагања отворио расправу у вези са овом тачком Дневног реда у којој су учествовали Неђо Јовановић, Олгица Батић, Зоран Живковић, Никола Селаковић, Вучета Тошковић и Петар Петровић.

 **Неђо Јовановић** је изразио став подршке у вези са достављеним листама кандидата и предлозима одлука за избор јавних тужилаца, али је нагласио да ће послалничка група СПС-а задржати право да анализира појединачна персонална решења након чега ће заузети коначан став о појеидним предлозима и на тај начин допринели избору најбољих кандидата.

 Рекао је да би Народној скупштини било лакше да изабере Тужиоца за организовани криминал и Тужиоца за ратне злочине да је Влада доставила листе са два кандидата, али је указао на две врсте критеријума који се узимају у обзир приликом избора. Једну групу чине критеријуми које је могуће егзактно утврдити, као што је степен стручности појединог кандидата, број предмета које је поједини кандидат имао у раду, број ослобађајућих пресуда у односу на број правоснажно подигнутих оптужница итд., док је достојност појединог кандидата тешко утврдити, с обзиром на могућност постојања извесних околности које нису познате члановима Државног већа тужилаца. С тим у вези је посебно нагласио значај који Народна скупштина има приликом избора јавних тужилаца између више кандидата.

 **Олгица Батић** је подржала став који је изнео Неђо Јовановић и рекла да ће посебну пажњу посветити анализи појединих предложених кандидата за јавнотужилачке функкције.

 **Зоран Живковић** је изнео став да је поступак за предлагања кандидата за избор за јавне тужиоце у основним и вишим јавним тужилаштвима веома коректно спроведен, али да предлагање листа кандидата за избор Тужиоца за организовани криминал и Тужиоца за ратне злочине која садржи знатно већи број кандидата у односу на то да по један тужилац треба да буде изабран на ове функције, представља пребацивање одгворности са Државног већа тужилаца и Владе на Народну скупштину.

 С тим у вези је рекао да ће народним посланицима бити веома тешко да одлуче за ког од предложених кандидата треба да гласају само на основу биографија које су достављене уз листе, посебно имајући у виду да су у питању веома разнородна радна искуства која предложени кандидати имају.

 **Никаола Селаковић** је истакао да је веома значајно да при избору јавних тужилаца на најзначајније јавнотужолачке функције, као што је Тужилац за организовани криминал и Тужилац за ратне злочине управо највећу одговорност треба да понесу и поделе најзначајније државне институције, као што су Народна скупштина, Влада и Државно веће тужилаца.

 Нагласио је да је оваква пракса постојала и у другим државама у процесу придруживања Европској унији.

 Указао је да сви предложени кандидати у потпуности испуњавају услове у погледу стручности, достојности, квалитета њиховог рада, као и да је те елементе ценило Државно веће тужилаца приликом припремања листа кандидата које је доставила Влади, а да је на Народној скупштини да кроз кнструктивну расправу и избор између више кандидата исправи поједине нелогичности, уколико их је било.

 **Вучета Тошковић** је подржао начин предлагања кандидата за избор на јавнотужилачке функције Народној скупштини од стране Владе, истакавши да има пуно поверење у Државно веће тужилаца и Владу.

 **Петар Петровић** је појаснио да ће процедура гласања на седници Народне скупштине у вези са поднетим листама кандидата за избор Тужиоца за организовани криминал и Тужиоца за ратне злочине бити обављена у складу са Пословником Народне скупштине, тако што ће се гласатио појединачно за сваког предложеног кандидата, а биће изабран онај кандидат који буде имао највише гласова народних посланика.

 Нагласио је да је поступак предлагања кандидата који је спровело Државно веће тужилаца био веома сложен и напоран, с обзиром да је био велики број пријављних кандидата, од којих је највећи број испуњавао прописане услове за носиоце јавнотужилачких функција.

 Упознао је чланове Одбора са садржином дописа који му је упућен од стране Националног савета бошњачке националне мањине, у коме се захтева заступљеност Бошњака при избору носилаца јавнотужилачких функција. Рекао је да је министар Селаковић у вези са тим захтевом дао детаљан одговор на састанку који је одржан дан раније.

 Председавајући је закључио расправу у вези са овом тачком дневног реда и предложио да Одбор за правосуђе, државну управу и локалну самоуправу констатује да је Влада Листу кандидата за избор Тужиоца за организовани криминал и Листу кандидата за избор Тужиоца за ратне злочине поднела као овлашћени предлагач, у складу са чланом 74. став 2. Закона о јавном тужилаштву; те да предложи Народној скупштини да прихвати одлуке о избору јавних тужилаца у вишим јавним тужилаштвима и јавних тужилаца у основним јавним тужилаштвима.

 Одбор за правосуђе, државну управу и локалну самоуправу је **већином гласова**

I

Констатовао да је Листу кандидата за избор Тужиоца за организовани криминал и Листу кандидата за избор Тужиоца за ратне злочине Влада поднела као овлашћени предлагач, у складу са чланом 74. став 2. Закона о јавном тужилаштву.

II

Одбор је одлучио да предложи Народној скупштини да прихвати предлоге одлука о избору јавних тужилаца у вишим јавним тужилаштвима, и то:

-Предлог одлуке о избору Наташе Кривокапић за јавног тужиоца у Вишем јавном тужилаштву у Београду (број 119-3441/15 од 17. децембра 2015. године);

-Предлог одлуке о избору Љиљане Златановић Јанковић за јавног тужиоца у Вишем јавном тужилаштву у Лесковцу (број 119-3455/15 од 17. децембра 2015. године);

-Предлог одлуке о избору Милене Мрвић за јавног тужиоца у Вишем јавном тужилаштву у Новом Пазару (број 119-3456/15 од 17. децембра 2015. године);

-Предлог одлуке о избору Ксеније Бранковић за јавног тужиоца у Вишем јавном тужилаштву у Неготину (број 119-3459/15 од 17. децембра 2015. године);

-Предлог одлуке о избору Ивана Зарића за јавног тужиоца у Вишем јавном тужилаштву у Чачку (број 119-3460/15 од 17. децембра 2015. године);

-Предлог одлуке о избору Микице Миленковића за јавног тужиоца у Вишем јавном тужилаштву у Прокупљу (број 119-3461/15 од 17. децембра 2015. године);

-Предлог одлуке о избору Данијеле Трајковић за јавног тужиоца у Вишем јавном тужилаштву у Врању (број 119-3463/15 од 17. децембра 2015. године);

-Предлог одлуке о избору Борице Митић за јавног тужиоца у Вишем јавном тужилаштву у Нишу (број 119-3468/15 од 17. децембра 2015. године);

-Предлог одлуке о избору Драгане Марковић за јавног тужиоца у Вишем јавном тужилаштву у Ваљеву (број 119-3469/15 од 17. децембра 2015. године);

-Предлог одлуке о избору Драгана Лопушине за јавног тужиоца у Вишем јавном тужилаштву у Смедереву (број 119-3473/15 од 17. децембра 2015. године);

-Предлог одлуке о избору Ђорђа Маховца за јавног тужиоца у Вишем јавном тужилаштву у Сремској Митровици (број 119-3475/15 од 17. децембра 2015. године);

-Предлог одлуке о избору Мирослава Кркелића за јавног тужиоца у Вишем јавном тужилаштву у Суботици (број 119-3479/15 од 17. децембра 2015. године);

-Предлог одлуке о избору Зорана Ћурана за јавног тужиоца у Вишем јавном тужилаштву у Зрењанину (број 119-3484/15 од 17. децембра 2015. године);

-Предлог одлуке о избору Зорана Обрадовића за јавног тужиоца у Вишем јавном тужилаштву у Шапцу (број 119-3485/15 од 17. децембра 2015. године);

-Предлог одлуке о избору Дејана Вељковића за јавног тужиоца у Вишем јавном тужилаштву у Крагујевцу (број 119-3487/15 од 17. децембра 2015. године);

-Предлог одлуке о избору Зорана Дивјака за јавног тужиоца у Вишем јавном тужилаштву у Сомбору (број 119-3490/15 од 17. децембра 2015. године);

-Предлог одлуке о избору Радослава Вучковића за јавног тужиоца у Вишем јавном тужилаштву у Јагодини(број 119-3492/15 од 17. децембра 2015. године);

-Предлог одлуке о избору Братислава З. Петровића за јавног тужиоца у Вишем јавном тужилаштву у Крушевцу (број 119-3494/15 од 17. децембра 2015. године);

-Предлог одлуке о избору Аврама Антонијевића за јавног тужиоца у Вишем јавном тужилаштву у Краљеву (број 119-3495/15 од 17. децембра 2015. године).

III

Одбор је одлучио да предложи Народној скупштини да прихвати предлоге одлука о избору јавних тужилаца у основним јавним тужилаштвима, и то:

-Предлог одлуке о избору Љубивоја Ђорђевића за јавног тужиоца у Првом основном јавном тужилаштву у Београду (број 119-3448/15 од 17. децембра 2015. године);

-Предлог одлуке о избору Небојше Поповића за јавног тужиоца у Другом основном јавном тужилаштву у Београду (број 119-343449/15 од 17. децембра 2015. године);

-Предлог одлуке о избору Слободанке Раковић за јавног тужиоца у Основном јавном тужилаштву у Крагујевцу (број 119-3450/15 од 17. децембра 2015. године);

-Предлог одлуке о избору Јелене Ћурчић за јавног тужиоца у Основном јавном тужилаштву у Пожеги (број 119-3451/15 од 17. децембра 2015. године);

-Предлог одлуке о избору Ренате Цветановић за јавног тужиоца у Основном јавном тужилаштву у Лесковцу (број 119-3454/15 од 17. децембра 2015. године);

-Предлог одлуке о избору Станислава Станковића за јавног тужиоца у Основном јавном тужилаштву у Лебану (број 119-3457/15 од 17. децембра 2015. године);

-Предлог одлуке о избору Драгице Росић за јавног тужиоца у Основном јавном тужилаштву у Рашки (број 119-3458/15 од 17. децембра 2015. године);

-Предлог одлуке о избору Бориса Павловића за јавног тужиоца у Трећем основном јавном тужилаштву у Београду (број 119-3462/15 од 17. децембра 2015. године);

-Предлог одлуке о избору Данијеле Синђелић за јавног тужиоца у Основном јавном тужилаштву у Обреновцу (број 119-3464/15 од 17. децембра 2015. године);

-Предлог одлуке о избору Драгана Николића за јавног тужиоца у Основном јавном тужилаштву у Владичином Хану (број 119-3465/15 од 17. децембра 2015. године);

-Предлог одлуке о избору Саше Милојковића за јавног тужиоца у Основном јавном тужилаштву у Великом Градишту (број 119-3466/15 од 17. децембра 2015. године);

-Предлог одлуке о избору Милорада Гајића за јавног тужиоца у Основном јавном тужилаштву у Лазаревцу (број 119-3467/15 од 17. децембра 2015. године);

-Предлог одлуке о избору Снежане Дубајић за јавног тужиоца у Основном јавном тужилаштву у Пожаревцу (број 119-3470/15 од 17. децембра 2015. године);

-Предлог одлуке о избору Марка Димитријевића за јавног тужиоца у Основном јавном тужилаштву у Ужицу (број 119-3471/15 од 17. децембра 2015. године);

-Предлог одлуке о избору Милене Миљанић за јавног тужиоца у Основном јавном тужилаштву у Убу (број 119-3472/15 од 17. децембра 2015. године);

-Предлог одлуке о избору Милене Вељовић за јавног тужиоца у Основном јавном тужилаштву у Горњем Милановцу (број 119-3474/15 од 17. децембра 2015. године);

-Предлог одлуке о избору Драгане Поповић за јавног тужиоца у Основном јавном тужилаштву у Смедереву (број 119-3476/15 од 17. децембра 2015. године);

-Предлог одлуке о избору Наде Радмановић Грозданић за јавног тужиоца у Основном јавном тужилаштву у Сремској Митровици (број 119-3477/15 од 17. децембра 2015. године);

-Предлог одлуке о избору Тихомира Кнежевића за јавног тужиоца у Основном јавном тужилаштву у Вршцу (број 119-3478/15 од 17. децембра 2015. године);

-Предлог одлуке о избору Дејана Раконића за јавног тужиоца у Основном јавном тужилаштву у Новом Саду (број 119-3480/15 од 17. децембра 2015. године);

-Предлог одлуке о избору Ливије Панић Милетић за јавног тужиоца у Основном јавном тужилаштву у Суботици (број 119-3481/15 од 17. децембра 2015. године);

-Предлог одлуке о избору Милана Кнежевића за јавног тужиоца у Основном јавном тужилаштву у Бачкој Паланци (број 119-3482/15 од 17. децембра 2015. године);

-Предлог одлуке о избору Мирка Гашовића за јавног тужиоца у Основном јавном тужилаштву у Сенти (број 119-3483/15 од 17. децембра 2015. године);

-Предлог одлуке о избору Михаља Пакаија за јавног тужиоца у Основном јавном тужилаштву у Бечеју (број 119-3486/15 од 17. децембра 2015. године);

-Предлог одлуке о избору Младена Вујина за јавног тужиоца у Основном јавном тужилаштву у Зрењанину (број 119-3488/15 од 17. децембра 2015. године);

-Предлог одлуке о избору Зорана Ивановића за јавног тужиоца у Основном јавном тужилаштву у Аранђеловцу (број 119-3489/15 од 17. децембра 2015. године);

-Предлог одлуке о избору Александра Цветковића за јавног тужиоца у Основном јавном тужилаштву у Јагодини (број 119-3491/15 од 17. децембра 2015. године);

-Предлог одлуке о избору Светлане Влајков за јавног тужиоца у Основном јавном тужилаштву у Кикинди (број 119-3493/15 од 17. децембра 2015. године);

-Предлог одлуке о избору Виолете Вукмировић за јавног тужиоца у Основном јавном тужилаштву у Трстенику (број 119-3496/15 од 17. децембра 2015. године);

-Предлог одлуке о избору Снежане Џамић за јавног тужиоца у Основном јавном тужилаштву у Краљеву (број 119-3497/15 од 17. децембра 2015. године);

-Предлог одлуке о избору Данила Вујичића за јавног тужиоца у Основном јавном тужилаштву у Чачку (број 119-3498/15 од 17. децембра 2015. године);

-Предлог одлуке о избору Драгана Д. Јовановића за јавног тужиоца у Основном јавном тужилаштву у Крушевцу (број 119-3499/15 од 17. децембра 2015. године);

-Предлог одлуке о избору Марине Макариев за јавног тужиоца у Основном јавном тужилаштву у Параћину (број 119-3500/15 од 17. децембра 2015. године).

Одбор је закључио да листе кандидата и предлоге наведених одлука упути Народној скупштини са предлогом да се разматрају по хитном поступку, у складу са чланом 167. Пословника Народне скупштине, имајући у виду да је потребно што пре створити услове за рад јавних тужилаштава са изабраним јавним тужиоцима.

За известиоца Одбора на седници Народне скупштине одређен је Петар Петровић, председник Одбора.

Расправа под тачком Разно није отварана.

 Седница је завршена у 9,40 часова.

СЕКРЕТАР ОДБОРА ПРЕДСЕДНИК ОДБОРА

 Сања Пецељ Петар Петровић